Opera de Stat din Viena
Primul succes mare internațional l-a avut în anul 2003 la Festivalul din Salzburg, Austria ("Salzburger Festspiele") în rolul lui Annio din opera "La clemenza di Tito" de Mozart, dirijată de Nikolaus Harnoncourt. Imediat după acesta au urmat contracte și roluri importante, ca de exemplu Charlotte în opera "Werther" de Massenet și Dorabella în opera "Così fan tutte" de Mozart la Opera de Stat din Viena (2004), apoi iarăși Dorabella - la Paris (2005). În 2006 a cântat din nou în "La clemenza di Tito", de data asta rolul lui Sesto. La 12 ianuarie 2008 Garanča și-a făcut debutul și la Metropolitan Opera ("MET") din New York, SUA, în rolul lui Rosina din opera "Bărbierul din Sevilla" ("Il barbiere di Siviglia") de Rossini.